फतेहसागर में महालक्ष्मी का पाटोत्सव कल से
जोधपुर| श्रीमालीब्राह्मण समाज फतेहसागर-गुलाबसागर की ओर से महालक्ष्मी का दो दिवसीय पाटोत्सव 3 मार्च से मनाया जाएगा। समिति के सचिव प्रकाशचंद्र शर्मा ने बताया कि मंदिर को फूलमंडली आकर्षक रोशनी से सजाया जाएगा। पहले दिन 3 मार्च को फतेहसागर महालक्ष्मी मंदिर में युवाम् ग्रुप द्वारा खेल प्रतियोगिताओं का आयोजन होगा। शाम 4 बजे महिला मंडली द्वारा मेहंदी मांडणा प्रतियोगिता होगी। दूसरे दिन 4 मार्च को सुबह से दोपहर तक पं. शिवप्रकाश श्रीमाली के नेतृत्व में पं. मनीष बोहरा पं. सुरेश दवे सहित 21 पंडितों द्वारा लघु रुद्र अभिषेक किया जाएगा। फिर सम्मान समारोह में सीआई बनने पर नितिन दवे, एसआई बनने पर विनोद बाला, राजस्थान ब्राह्मण महासभा महिला प्रकोष्ठ की जिलाध्यक्ष बनने पर पूनम व्यास सहित वेदपाठी पंडितों का सम्मान किया जाएगा। शाम को प्रसादी का वितरण होगा। कैलाश त्रिवेदी, राजेंद्र दवे, कन्हैयालाल व्यास, पवन, तरुण, प्रतीक शर्मा तैयारियों में जुटे हैं।
bho_Deva hin_Deva